Eelotsusetaotlus, mille on esitanud Curtea de Apel Cluj (Rumeenia) 11. veebruaril 2021 – NSV, NM versus BT
(kohtuasi C-87/21)
Kohtumenetluse keel: rumeenia
Eelotsusetaotluse esitanud kohus
Curtea de Apel Cluj
Põhikohtuasja pooled
Apellandid: NSV, NM
Vastustaja: BT
Eelotsuse küsimused
Kas direktiivi 93/13/EMÜ1 artikli 1 lõiget 2, artiklit 5 [ja] artikli 4 lõiget 1 tuleb tõlgendada nii, et välistatud ei ole kontroll vahetuskursiriski käsitleva tingimuse üle, millega on tasulisse lepingusse, mida iseloomustab poolte ebavõrdsus, üle võetud põhimõte, mida on väljendatud dispositiivses õigusnormis, mida kohaldatakse tasuta lepingu suhtes, − õigusnorm, mille eesmärk on asetada lepinguosalised võrdsesse olukorda ning mida seadusandja ei ole hinnanud, et teha kindlaks mõistlik tasakaal müüja või teenuseosutaja ja tarbija huvide vahel, kui selle on võtnud üle müüja või teenuseosutaja, andmata tarbijale enne lepingu sõlmimist teavet või nõu ning hoiatamata teda seoses pangatoote erisustega, mis puudutab krediidi vääringu omadusi, et tarbijal oleks võimalik mõista võetud kohustuse majanduslikke tagajärgi?
Kas direktiivi 93/13/EMÜ tuleb tõlgendada nii, et kontrolli välistamine ei ole põhjendatud juhul, kui esineb asjaolusid, mis võimaldavad asuda seisukohale, et müüja või teenuseosutaja on lisanud tingimuse pahauskselt, teades, et dispositiivses õigusnormis väljendatud põhimõtte kohaldamine võib tekitada lepinguosaliste lepingust tulenevate õiguste ja kohustuste olulise tasakaalustamatuse, mis kahjustab tarbijat?
____________
1 Nõukogu 5. aprilli 1993. aasta direktiiv 93/13/EMÜ, ebaõiglaste tingimuste kohta tarbijalepingutes (EÜT 1993 L 95, lk 29, ELT eriväljaanne 15/02, lk 273).